ΚΑΝΟΝΙΣΜΟΣ ( ΕΟΚ ) αριθ . 2158/91 ΤΟΥ ΣΥΜΒΟΥΛΙΟΥ της 15ης Ιουλίου 1991 για την απελευθέρωση από ποσοτικούς περιορισμούς που εφαρμόζονται στην εισαγωγή ορισμένων προϊόντων καταγωγής ΕΣΣΔ και, κατά συνέπεια, για την τροποποίηση του κανονισμού ( ΕΟΚ ) αριθ. 3420/83

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας :

ότι ο κανονισμός ( ΕΟΚ ) αριθ . 3420/83 του Συμβουλίου της 14ης Νοεμβρίου 1983 για τα καθεστώτα εισαγωγής προϊόντων, καταγωγής χωρών κρατικού εμπορίου, που δεν έχουν ελευθερωθεί στο επίπεδο της Κοινότητας ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 2727/90 ( 2 ), εφαρμόζεται στις εισαγωγές προϊόντων καταγωγής, μεταξύ άλλων, της Ένωσης Σοβιετικών Σοσιαλιστικών Δημοκρατιών ( ΕΣΣΔ )-

ότι ο κανονισμός ( ΕΟΚ ) αριθ . 1765/82 του Συμβουλίου της 30ής Ιουνίου 1982 περί του κοινού καθεστώτος εισαγωγών από χώρες κρατικού εμπορίου ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 1434/90 ( 4 ), προβλέπει ότι οι εισαγωγές προϊόντων που αναφέρονται στο παράρτημά του δεν υπόκεινται σε κανέναν ποσοτικό περιορισμό -

ότι η συμφωνία για το εμπόριο και την εμπορική και οικονομική συνεργασία μεταξύ της Κοινότητας και της ΕΣΣΔ ( 5 ) προβλέπει σταδιακή κατάργηση των ειδικών ποσοτικών περιορισμών που εναπομένουν και εφαρμόζονται από την Κοινότητα -

ότι είναι επιθυμητό να ενισχυθούν οι εμπορικές σχέσεις μεταξύ της Κοινότητας και της ΕΣΣΔ και να υποστηριχθεί ούτως η οικονομική αναδιάρθρωση της χώρας αυτής - ότι θεωρείται, επομένως, σκόπιμο να επισπευσθεί για την 1η Αυγούστου 1991 η κατάργηση των ειδικών ποσοτικών περιορισμών που προβλέπονται στη συμφωνία -

ότι αυτό το μέτρο ελευθέρωσης πρέπει να εξακολουθήσει να συμβιβάζεται με την οικονομική κατάσταση ορισμένων ιδιαίτερα ευαίσθητων τομέων της κοινοτικής παραγωγής και ότι, ενδεχομένως, μπορούν να χρησιμοποιηθούν οι συναφείς διατάξεις της συμφωνίας για το εμπόριο και τη συνεργασία μεταξύ της Κοινότητας και της ΕΣΣΔ, όσον αφορά τη λήψη ενδεχομένων μέτρων διασφάλισης, για να διορθωθούν οι δυσμενείς καταστάσεις που μπορούν ενδεχομένως να προκύψουν εντός της Κοινότητας -

ότι, από τις 3 Οκτωβρίου 1990, η Λαϊκή Δημοκρατία της Γερμανίας έχει ενσωματωθεί στην Ομοσπονδιακή Δημοκρτία της Γερμανίας και ότι, επομένως, συντρέχει λόγος, με την ευκαιρία αυτή, να τροποποιηθεί αναλόγως ο κανονισμός ( ΕΟΚ ) αριθ . 3420/83,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Άρθρο 1

Στο άρθρο 2 του κανονισμού (ΕΟΚ ) αριθ . 3420/83, η παράγραφος 1 αντικαθίσταται από το ακόλουθο κείμενο :

"1 . Η θέση σε ελεύθερη κυκλοφορία των προϊόντων καταγωγής χωρών κρατικού εμπορίου, τα οποία παρατίθενται στο παράρτημα ΙΙΙ, υπόκειται στα κράτη μέλη στους ποσοτικούς περιορισμούς που αναφέρονται στο παράρτημα αυτό ως προς τα προϊόντα αυτά.

Πάντως, όσον αφορά την Ουγγαρία, την Πολωνία, τη Βουλγαρία, την Τσεχοσλοβακία, τη Ρουμανία και τη Σοβιετική Ένωση, οι μόνοι ποσοτικοί περιορισμοί τους οποίους μπορούν να διατηρήσουν τα κράτη μέλη είναι εκείνοι που αφορούν τα προϊόντα που απαριθμούνται στο παράρτημα Ι, όπως τροποποιήθηκε από τον κανονισμό ( ΕΟΚ) αριθ . 196/91 (*), του κανονισμού ( ΕΟΚ ) αριθ . 288/82 (**), όπως τροποποιήθηκε τελευταία από τον κανονισμό ( ΕΟΚ ) αριθ . 371/91 (***). Η εφαρμογή αυτών των ποσοτικών περιορισμών στη θέση σε ελεύθερη κυκλοφορία των προϊόντων καταγωγής των χωρών αυτών, εκτός της Σοβιετικής Ένωσης, αναστέλλεται, εντούτοις, στα κράτη μέλη, με εξαίρεση την Ισπανία και την Πορτογαλία, μέχρι τις 31 Δεκεμβρίου 1991 . Η εν λόγω αναστολή δεν εφαρμόζεται στα κλωστοϋφαντουργικά προϊόντα που επανεισάγονται στην Κοινότητα μετά από τελειοποίηση, μεταποίηση ή κατεργασία στη Βουλγαρία, την Τσεχοσλοβακία, τη Ρουμανία ή, από την 1η Ιανουαρίου 1991, στην Πολωνία ή την Ουγγαρία . Στην περίπτωση που η εισαγωγή κάποιου από αυτά τα προϊόντα προκαλεί ή υπάρχει κίνδυνος να προκαλέσει οικονομικές δυσχέρειες στην Κοινότητα ή σε μια από τις περιοχές της, ο αντίστοιχος ποσοτικός περιορισμός μπορεί να επανεισαχθεί σύμφωνα με τις λεπτομέρειες που προβλέπονται στον τίτλο IV .

(*) ΕΕ αριθ . L 21 της 26 . 1 . 1991, σ . 1 .

(**) ΕΕ αριθ . L 35 της 9 . 2 . 1982, σ . 1 .

(***) ΕΕ αριθ . L 43 της 16 . 2 . 1991, σ . 14 ." Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .

Εφαρμόζεται από την 1η Αυγούστου 1991 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 15 Ιουλίου 1991 . Για το Συμβούλιο

Ο Πρόεδρος

P . BUKMAN

( 1 ) ΕΕ αριθ . L 346 της 8 . 12 . 1983, σ . 6 . ( 2 ) ΕΕ αριθ . L 262 της 26 . 9 . 1990, σ . 11 . ( 3 ) ΕΕ αριθ . L 195 της 5 . 7 . 1982, σ . 1 . ( 4 ) ΕΕ αριθ . L 138 της 31 . 5 . 1990, σ . 1 . ( 5 ) ΕΕ αριθ . L 68 της 15 . 3 . 1990, σ . 1 .